CELEX: 32022D0982
Language: lv
Date: 2022-06-16 00:00:00
Title: Padomes Lēmums (ES) 2022/982 (2022. gada 16. jūnijs) par to, lai Eiropas Savienības vārdā iesniegtu priekšlikumus grozīt I un II papildinājumu Konvencijā par starptautisko tirdzniecību ar apdraudētajām savvaļas dzīvnieku un augu sugām (Cites), gatavojoties Cites Pušu konferences 19. sesijai, un lai iekļautu vienu sugu Cites III papildinājumā

24.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 167/95
               
            
         PADOMES LĒMUMS (ES) 2022/982
         (2022. gada 16. jūnijs)
         par to, lai Eiropas Savienības vārdā iesniegtu priekšlikumus grozīt I un II papildinājumu Konvencijā par starptautisko tirdzniecību ar apdraudētajām savvaļas dzīvnieku un augu sugām (Cites), gatavojoties Cites Pušu konferences 19. sesijai, un lai iekļautu vienu sugu Cites III papildinājumā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Konvencija par starptautisko tirdzniecību ar apdraudētajām savvaļas dzīvnieku un augu sugām ("Cites”) stājās spēkā 1975. gada 1. jūlijā. Savienība pievienojās Cites ar Padomes Lēmumu (ES) 2015/451 (1).
                  
               
                     (2)
                  
                  
                     Ievērojot Cites XI panta 3. punktu, Cites Pušu konference var cita starpā pieņemt lēmumus grozīt Cites I un II papildinājumu.
                  
               
                     (3)
                  
                  
                     Turklāt, ievērojot Cites XVI pantu, jebkura Cites Puse var iesniegt Cites sekretariātam to sugu sarakstu iekļaušanai Cites III papildinājumā, kuras minētā Puse noteikusi par kontroles objektu savā jurisdikcijā, lai novērstu vai ierobežotu izmantošanu, un kuru tirdzniecības kontrolei nepieciešama sadarbība ar citām Pusēm.
                  
               
                     (4)
                  
                  
                     Pušu konferences 19. sesijā, kas norisināsies no 2022. gada 14. līdz 25. novembrim, tiks lemts par priekšlikumiem grozīt Cites I un II papildinājumu. Pusēm šādi priekšlikumi līdz 2022. gada 17. jūnijam ir jāiesniedz Cites sekretariātam. Savienība, būdama Cites Puse, var iesniegt šādus priekšlikumus.
                  
               
                     (5)
                  
                  
                     Priekšlikumu iesniegšana izskatīšanai Pušu konferencē pamatojas uz ekspertu veiktu šādu priekšlikumu priekšrocību analīzi saskaņā ar Cites noteiktajiem kritērijiem un ņemot vērā labākos pieejamos zinātniskos pierādījumus. Šādi pierādījumi pamato šajā lēmumā izklāstītos priekšlikumus, kuru mērķis ir nodrošināt, lai attiecīgo sugu tirdzniecība neapdraudētu to izdzīvošanu savvaļā,
                  
               IR PIEŅĒMUSI ŠO LĒMUMU.
         
            1. pants
            Gatavojoties Konvencijas par starptautisko tirdzniecību ar apdraudētajām savvaļas dzīvnieku un augu sugām (Cites) Pušu konferences 19. sesijai, Savienība:
            
                        —
                     
                     
                        iesniedz priekšlikumus Cites I un II papildinājuma grozījumiem, kas izklāstīti šā lēmuma I pielikumā;
                     
                  
                        —
                     
                     
                        iesniedz arī priekšlikumus Cites II papildinājuma grozījumiem, kas izklāstīti šā lēmuma II pielikumā.
                     
                  
         
            2. pants
            Savienība iesniedz priekšlikumu par Cites III papildinājumā iekļaujamo sugu, kas norādīta šā lēmuma III pielikumā.
         
         
            3. pants
            Šis lēmums stājas spēkā tā pieņemšanas dienā.
         
         
            Luksemburgā, 2022. gada 16. jūnijā
            
               
                  Padomes vārdā –
               
               
                  priekšsēdētājs
               
               O. DUSSOPT
            
         
         
            (1)  Padomes Lēmums (ES) 2015/451 (2015. gada 6. marts) par Eiropas Savienības pievienošanos Konvencijai par starptautisko tirdzniecību ar apdraudētajām savvaļas dzīvnieku un augu sugām (Cites) (OV L 75, 19.3.2015., 1. lpp.).
      
      
         
            I PIELIKUMS
            
               Cites I un II papildinājuma grozījumi
            
                        
                           Taksonomiskā grupa
                        
                     
                     
                        
                           Taksons (vispārpieņemtais nosaukums)
                        
                     
                     
                        
                           Priekšlikums
                        
                     
                  
                        Rāpuļi
                     
                     
                        
                           Physignathus cocincinus
                        
                        (Ķirzaka)
                     
                     
                        Iekļaut II papildinājumā
                     
                  
                         
                     
                     
                        
                           Cuora galbinifrons
                        
                        (Vjetnamas slēdzējbruņrupucis)
                     
                     
                        No II papildinājuma pārvietot uz I papildinājumu
                     
                  
                        Abinieki
                     
                     
                        
                           Laotriton laoensis
                        
                        (Laosas tritons)
                     
                     
                        Iekļaut II papildinājumā
                        Komerciāliem mērķiem ar gada nulles kvotu (izcelsmes kods W)
                     
                  
                        
                           Agalychnis lemur
                        
                        (lemurkokvarde)
                     
                     
                        Iekļaut II papildinājumā
                        Komerciāliem mērķiem ar gada nulles kvotu (izcelsmes kods W)
                     
                  
                        Zivis
                     
                     
                        Visas II papildinājumā vēl neiekļautās Sphyrnidae spp. (āmurhaizivju) sugas
                     
                     
                        Iekļaut II papildinājumā
                     
                  
                        Bezmugurkaulnieki
                     
                     
                        
                           Thelenota ananas, T. anax,
                        
                        
                           T. rubralineata
                        
                        (jūrasgurķi)
                     
                     
                        Iekļaut II papildinājumā
                     
                  
                        Koki
                     
                     
                        
                           Khaya spp.
                        (Āfrikas mahagoni)
                        Āfrikas populācijas
                     
                     
                        Iekļaut II papildinājumā ar norādi #17
                     
                  
                        
                           Afzelia spp.
                        (mahagoni)
                        Āfrikas populācijas
                     
                     
                        Iekļaut II papildinājumā ar norādi #17
                     
                  
                         
                     
                     
                        
                           Dipteryx spp.
                     
                     
                        Iekļaut II papildinājumā ar norādi #17 + sēklas
                     
                  
                         
                     
                     
                        
                           Handroanthus spp.
                        (ipes koki) Tabebuia spp. un Roseodendron spp.
                     
                     
                        Iekļaut II papildinājumā ar norādi #17
                     
                  
                         
                     
                     
                        
                           Pterocarpus spp.
                        (pterokarpi)
                        Āfrikas populācijas
                     
                     
                        Iekļaut II papildinājumā ar norādi #17
                     
                  
                        Citi augi
                     
                     
                        
                           Rhodiola spp.
                     
                     
                        Iekļaut II papildinājumā ar norādi #2
                     
                  
      
      
         
            II PIELIKUMS
            
               Cites II papildinājuma grozījums līdziesniegšanai
            
                        
                           Ierosināja
                        
                     
                     
                        
                           Taksonomiskā grupa
                        
                     
                     
                        
                           Taksons (vispārpieņemtais nosaukums)
                        
                     
                     
                        
                           Priekšlikums
                        
                     
                  
                        Panama
                     
                     
                        skrimšļzivis
                     
                     
                        
                           Carcharhinidae spp.
                        
                        Haizivis
                     
                     
                        Iekļaut II papildinājumā
                     
                  
      
      
         
            III PIELIKUMS
            
               Cites III papildinājuma grozījums
            
                        
                           Caribena versicolor
                        
                     
                     
                        III papildinājums